google/wiki40b huggingface dataset:
Johan Gunnar Andersson

Liv og virke

Jan Gunnar Andersson var sønnav landbrukerne Johan Andersson og Hedvig Lekberg. Han studerte ved Universitetet i Uppsala.

Polarforsker

Han deltok som 25-åring på en ekspedisjon til Spitsbergen. I 1898 ledet han sin egen ekspedisjon til samme område, og i 1902 deltok han på Otto Nordenskjölds reise til Antarktis.

Forskning i Kina

I 1906 ble Andersson som professor leder for det svenske organ for geologiske undersøkelser. I 1914 ble han engasjert av den kinesiske regjering som geologisk rådgiver. Johan Gunnar Anderssons tjenestested var det nyopprettede nasjonale geologiske institutt (Dizhi kaochasuo) og han ble snart god venn med dets leder Ding Wenjiang. På denne tid hjalp Andersson med utdannelsen av kinesiske geologet og oppdaget enkelte jernmalmforekomster, noe som var til stor hjelp for den fremadstormende kinesiske industri. 
Senere oppdaget Andersson sammen med sine kinesiske kolleger, som forskeren Yuan Fuli, så langt ukjente avlagringer fra yngre steinalder. Disse lå i provinsen Henan ved Guleelven. Epoken funnene stammet fra fikk navnet Yangshaokulturen, etter en landsby der man i 1921 hadde gjort de første funnene. Mellom 1923 og 1924 var Andersson med på arkeologiske utgravninger i provinsene Gansu og Qinghai. Mest anerkjennelse høstet han for dateringen av funnene i Zhoukoudian i nærheten av Beijing (Pekingmennesket), som han kunne legge til eldre steinalder.
I 1926 fikk Johan Gunnar Andersson i oppdrag av den svenske Riksdagen å grunnlegge et museum som skulle overta de arkeologiske gjenstander som Andersson hadde tatt med seg fra Kina. Allerede samme år oppstod så det som nå heter Östasiatiska museet i Stockholm, under ledelse av Johan Gunnar Andersson fra 1928. En større del av samlingen skulle så sendes tilbake til Kina som følge av en svensk-kinesisk avtale. Dette skjedde så med syv sendinger mellom 1927 og 1936. Denne delen av samlingen gikk snart etter tapt under den annen sino-japanske krig. 
Under sitt siste besøk i Kina 1936-38, hadde han i Nanjing nært samarbeid med Fu Sinian, direktør ved Academia Sinica, Institutt for Historie og Filologi.
Johan Gunnar Andersson publiserte en rekke bøker og vitenskapelige rapporter. De siste ble for det meste publisert i museets egne årsskrifter.  Ha er også kjent for boken Den gula jordens barn, som ble oversatt til mange språk.
EM på skøyter 1938, menn

EM på skøyter 1938, herrer ble avholdt på Frogner stadion Oslo den 22. til 23. januar. Tittelforsvarer var nordmannen Michael Staksrud, som i 1937 vant EM på Eisstadion, Davos og Charles Mathiesen, Norge ble euromester. I årene fra 1936 til og med 1948 kunne ikke-europeiske utøvere som var medlem av europeiske skøyteklubber delta i mesterskapet.
Medkila skole

Medkila skole er en barneskole beliggende helt øverst i bydelen Medkila i Harstad. Skoleåret 2007–2008 var det 284 elever, fra 1. til 7. klassetrinn, og 31 lærere/assistenter. Rektor er Grete Jacobsen.
True Crime (film)

Sammendrag

Steve Everett (Clint Eastwood) - en journalist fra Oakland som sliter med alkoholisme – skal dekke henrettelsen av drapsdømte Frank Beechum (Isaiah Washington). Everett ser på bakgrunnen for saken, og begynner å tro at Beechum kan ha blitt feilaktig dømt. Men han skal etter planen henrettes litt over tolv timer senere, så Everett har veldig lite tid på seg til å renvaske ham. Everett intervjuer et vitne, Dale Porterhouse, som påstår at han så Beechum i en butikk hvor ett drap fant sted. 
Dale sa i sin forklaring til politiet, at Beechum holdt en pistol. Everett mener at på grunn av hvordan butikken var utformet, så kunne Dale umulig ha sett om Beechum faktisk holdt en pistol eller ikke. Everett tror Dale løy til politiet for å imponere venner og kollegaer. Everett snakker med statsadvokat Cecelia Nussbaum (Frances Fisher) om Beechum kan være uskyldig. Nussbaum nevner at en annen person også ble avhørt etter drapet. En ung mann, Warren (Bernard Hill) som sa han bare hadde stoppet for å kjøpe en brus fra en brus-automat i nærheten av åstedet. 
Everett tror Warren er den virkelige morderen. Han sporer opp Angela Russel (Hattie Winston) - Warren`s bestemor, som ikke tror at barnebarnet hennes kan ha drept noen. Samtidig har Everett`s kone (Diane Venora) oppdaget hans affære med avis-redaktørens kone, og kaster ham ut av huset. Everett begynner å drikke igjen når han ser nyhetene på TV, som viser et bilde av drapsofferet med en medaljong. Everett innser at han har sett den før, hos Angela Russel. Everett reiser tilbake til Angela. Når han forteller om medaljongen, innser hun at hennes barnebarn faktisk var den skyldige. De reiser til guvernøren for å stoppe henrettelsen. Men det kan være for sent. 
Ved dødsstraff insjiseres tre stoffer rett etter hverandre. Ett stoff som gjør at den dødsdømte sovner, ett stoff som lammer muskler. Samt en tredje, som er dødelig. Når de nærmer seg guvernørens herskapshus, har det første stoffet allerede blitt injisert i Frank`s kropp - og han har mistet bevisstheten. Guvernøren tar en telefon for å stoppe denne prosessen. Legene prøver å gjenopplive Frank, og hans kone Bonnie (Lisa Gay Hamilton) banker på vinduet og roper at ektemannen må våkne. Seks måneder senere - en uke før jul - skal Everett kjøpe julegave til datteren. Han får øye på Frank og hans familie på kjøpesenteret. Steve og Frank legger merke til hverandre, før de igjen går hver sin vei.
Svolvær fyr

Svolvær fyr lå på Kjeøya (Kuba) i Svolvær i Vågan kommune i Nordland. Fyret var et fiskefyr som var i drift under lofotfisket. Fyrstasjonen ble oppført i 1856 og nedlagt og erstattet med fyrlykter i 1912.
Johannes Wiedewelt

Bakgrunn

Johann Wiedewelt var sønn av Just Wiedewelt. Han begynte i lære i farens verksted da han var 14 år gammel. 
I perioden 1750–54 var han i Paris og ble videreutdannet hos Guillaume Coustou d.y.

Kunstner

Under en reise til Italia kom han i kontakt med arkeologen Johann Joachim Winckelmann som var sin tids fremste representant for nyhumanismen. Møtet med Winckelmann fikk store konsekvenser for Wiedewelts kunst. Han gikk også i lære hos hoffbilledhugger Didrick Gercken.

Tilbake i Danmark

I 1761 ble Wiedewelt utnevnt til professor ved Kunstakademiet og han var dets direktør i lengre perioder i 1772–1795. Han fikk flere oppgaver for kongehuset og utførte blant annet Christian VIs sarkofag og Frederik Vs gravmæle, begge i Roskilde domkirke. 
Han sto også for utsmykningen av riddersalen på Christiansborg slott; dette gikk med under slottsbrannen i 1794.
Sammen med Nicolas-Henri Jardin sto han for utformingen av Fredensborg slottshave og han  utformet haven ved Jægerspris slott med en minnelund med 54 skulpturer.

De siste årene

Johannes Wiedewelt hadde et stort pengeforbruk og da oppdragene sviktet på slutten av livet, fikk han økonomiske problemer. Hans bidrag til Frihetsstøtten i København var et av de siste store oppdragene og han livnærte seg i det vesentlige av å utføre gravmæler. Mange av hans prosjekter kan sees på Assistens kirkegård i København. Han utførte også Ludvig Holbergs sarkofag i Sorø klosterkirke.
I desember 1802 ble Wiedeweldt funnet druknet i Sortedamssøen. Han er begravet på Assistens kirkegård i København.
Anders C. Sjaastad

Karriere

Sjaastad ble født i Oslo i 1942, som sønn av havarisjef Andreas Sjaastad (1895–1977) og Ingrid Mørk (1902–1992). Han tok examen artium i 1962, og er mag. art. i statsvitenskap fra Universitetet i Oslo fra 1969. Som student var han formann i Den Konservative Studenterforening i 1965, samt formann i Det Norske Studentersamfund i 1967. Sjaastad var forskningsstipendiat ved Institutt for statsvitenskap ved Universitetet i Oslo 1968–1970. I 1970 ble han ansatt ved Norsk utenrikspolitisk institutt (NUPI) som forsker, og var også NUPIs informasjonssjef frem til han ble statsråd i 1981. Etter tiden som stortingsrepresentant var han igjen forsker fra 1998, og er seniorrådgiver fra 2003.
Han var 1. viseformann i Oslo Høyre 1977–1987, og leder 1996–2000. Som henholdsvis statsråd og fylkesleder var han medlem av Høyres sentralstyre 1981–1986 og 1996–2000. Han var 1. vararepresentant til Stortinget i periodene 1981–1985 og 1997–2001, og fast innvalgt 1985–1997. Statsråd i Forsvarsdepartementet i Kåre Willochs regjering fra 14. oktober 1981 til 25. april 1986. Som stortingsrepresentant var han blant annet 2. varapresident i Odelstinget fra 11. oktober 1993 til 30. september 1997.
Han var medlem av Utvalget for rustningskontroll og nedrustning 1974–1981, Forsvarskommisjonen av 1974 1974–1978, samt Forsvarsrådet 1981–1986. Han var varamedlem av Den norske Nobelkomite 2003–2005. I Europabevegelsen i Norge var han 2. nestleder 1987–1989, og leder 1989–1992.
Fairfield vannkraftverk

Fairfield vannkraftverk er et pumpekraftverk beliggende i Fairfield County, delstaten Sør-Carolina i USA. Kraftverket har en installert produksjonskapasitet på 576 MW, fordelt på åtte turbiner. Operatør er South Carolina Electric & Gas Co.
Birkeland kirke

Historie

I middelalderen lå det en stavkirke på samme sted. Kirken er første gang nevnt i skriftlige kilder 1329. Middelalderkirken ble revet og en ny tømmerkirke ble bygget en gang før 1642. Denne kirken kom i privat eie i 1724 da den ble kjøpt av kirkevergene Arne Olsen Øvre Totland og Lars Olsen Øvre Birkeland. I 1839 overtok sognet kirken. Tømmerkirken ble revet før den nye steinkirken ble oppført etter tegninger av arkitekt Giovanni Müller. Kirken ble vigslet 21. november 1878 og har 400 sitteplasser. Kirken har tre klokker fra henholdsvis 1637, 1665 og 1937.
Kirken har bevart en rekke eldre skatter, apostelfigur fra 1400-tallet, krusifiks fra 1500-tallet, dåpsfat og lysestake fra 1600-tallet, brudebenk fra 1669, lysarm fra 1708, disk fra rundt 1720, lysekrone fra 1735, alterkalk fra 1848, messehagel fra 1866, oblatgjemme og to alterstaker fra 1878.
Altertavlen i kirken er et oljemaleri signert Anders Askevold 1879 og fremstiller Jesus svevende. Bildet er en replika av et altertavlemaleri i Kaupanger stavkirke, malt av Askevold i Paris 1865.
Port Fouad

Historie

Port Said ble grunnlagt av Said Pasja i 1859 i forbindelse med konstruksjonen av Suezkanalen. Den nye byen vokste raskt og Port Fouad ble opprettet i 1926, hovedsakelig som boligområde for Port Said som var blitt for trangt for nye hus. Byen ble oppkalt etter kong Fuad I av Egypt (også transkribert som Fouad). Fuad I var den første som holdt tittelen som konge av Egypt i moderne historie. Tidligere betegnet herskerne seg som sultan av Egypt.
Etter Seksdagerskrigen i 1967 var Port Fouad det eneste landområdet igjen på Sinaihalvøya som fortsatt ble holdt av Egypt. Den israelske hæren forsøkte også å erobre Port Fouad under den såkalte Utmattelseskrigen som ble utkjempet i tidsrommet 8. mars 1969–8. august 1970, men mislyktes. Etter den kortvarige Jom kippur-krigen fra 6. oktober til 24. oktober 1973 aksepterte Israel under Camp David-avtalen å tilbakelevere Sinai til Egypt på fredelig vis, og senere signerte de to landene en fredsavtale. I dag er Port Fouad et betydelig luftforsvarsposisjon for Egypt. Til tross for dets betydningsfull lokalisering er byen per 2006 fortsatt å betrakte som et boligområde med meget få fasiliteter og intet betydelig bysentrum.

Geografi

Byen er lokalisert på Port Fouad-øya, en triangulær øy omgitt av Middelhavet til nord, Suezkanalen til vest og en relativt ny østlige kanal fra Suezkanalen til Middelhavet mot øst. Liggende på den østlige siden av kanalen betraktes øya som en del av Asia.
Suez Canal Authority (SCA), statlig myndighet somm administrerer Suezkanalen, er den fremste arbeidsgiveren i byen. Det har også sitt eget sykehus.

Transport

Fram til 2016 var eneste tilgang til byen fra øst fergen til og fra Port Said. Det er tre fergelinjer. I 2016 ble det åpnet flytebro til Port Said.

Port Said East

East Port Said Industrial Zone, som ligger i Port Fouad hadde lansering av kontainerterminal i 2004. En sidekanal ved Port Said East ble åpnet i 2016. I november 2015 åpnet president Abdel Fattah al-Sisi offisielt det nye havneprosjektet ved East Port Said.
Kristin Hjelstuen

2013-14

Hjelstuen deltok i NM i rulleskiskyting 2013, og kom der på sjuendeplass på sprinten i klassen K20/21, og hun kom også på sjuendeplass i den påfølgende jaktstarten. 
Hun deltok i Junior-NM i skiskyting 2014, der hun fikk bronse på normaldistansen i klassen K20/21. Hun fikk også sølv på stafetten i klassen K17/21. På sprinten kom hun på fjerdeplass. Hun vant to av rennene i Norgescupen i skiskyting for junior 2013/14, og vant klassen K20/21 med til sammen 192 poeng.

2014-15

I NM i rulleskiskyting 2014 kom hun på 14.-plass i sprinten i klassen K20/21, og hun kom på 12.-plass på jaktstarten. 
Hun deltok i NM i mix-stafett på Østre Toten, der Oslo og Akershus' førstelag fikk bronse. I Junior-NM i skiskyting 2015 deltok hun igjen i klassen K20/21, og kom på ellevteplass på både normaldistansen og sprinten, og hun kom på 19.-plass på stafetten med Oslo og Akershus' andrelag. 
Hjelstuen fikk til sammen 133 poeng i Norgescupen i skiskyting for junior 2014/15, og kom med det på 13.-plass.

2015-16

I august deltok hun i NM i rulleskiskyting 2015, der hun kom på 19.-plass på sprinten og 16.-plass på den påfølgende jaktstarten.
Hun deltok i Junior-NM i skiskyting 2016, og kom der på fjerdeplass på sprinten og på normaldistansen. Hun fikk én medalje under NM i skiskyting 2016, sølv på stafetten sammen med Oslo og Akershus' andrelag. Individuelt kom hun på 20.-plass på sprinten og 13.-plass på jaktstarten. Hun kom også på 13.-plass på fellesstarten. 
Hun vant ett av rennene under Norgescupen i skiskyting 2015/16, og kom på tredjeplass sammenlagt.

2016-17

Hun kom på 13.-plass på sprinten under NM i rulleskiskyting 2016, og kom på 12.-plass på jaktstarten. 
I NM for mixlag 2017 deltok hun på Oslo og Akershus' førstelag som kom på fjerdeplass. Hjelstuen fikk gull på stafetten under hoved-NM, der hun gikk på Oslo og Akershus' andrelag sammen Rikke Hald Andersen og Thekla Brun-Lie. Hun kom på 12.-plass i sprinten i NM, og 13.-plass på jaktstarten. På fellesstarten kom hun på 29.-plass. 
I Norgescupen i skiskyting 2016/17 fikk hun til sammen 335 poeng, og vant norgescupen denne sesongen.
Litteraturfrämjandets store pris

Litteraturfrämjandets store pris (Svensk navn: Litteraturfrämjandets stora pris), fra begynnelsen kalt Stora priset, ble innstiftet av Boklotteriet i 1953. Fram til 1967 var prisen på 25 000 SEK og deretter på 50 000 SEK.
Church End Finchley

Toponymi

Church End er dokumentert som stedsnavn i 1683, men er eldre. Det er dannet fra mellomengelske churche og ende, og har betydningen «distriktet ved kirken». Navnet refererer til sognekirken St Mary i Finchley. Finchley Church End er også navnet på en krets i Barnet.
Dresden kjernekraftverk

Dresden kjernekraftverk er et kjernekraftverk som produserer elektrisk kraft i Grundy County sørvest for millionbyen Chicago, ved Illinois River nordøst i delstaten Illinois i USA. Kjernekraftverkets nåværende to reaktorer ble godkjent for igangsetting i 1970 og 1971, mens den første reaktoren (fra 1960) opphørte drift i 1978. Arbeidet med verket var privat finansiert, og startet i 1956. Installert maksimal effekt i 2009 er brutto 1 734 MW på to reaktorer, og årsproduksjonen i 2007 var på om lag 14,53 TWh elektrisk kraft.
Anlegget eies av Exelon Corporation. Det har to reaktorer som er i operativ drift. Etter dagens konsesjoner skal reaktorenes produksjon opphøre i desember 2029 og i 2031.
Prioritetslån

Prioritetslån er et økonomisk banklån med prioritet etter fortrinnsrett. Dersom flere låneinstanser er involvert i den same sikring, eller pant (eksempelvis en eiendom), må lånene sikres i en rekkefølge. Lånene får da betegnelsene første prioritetslån, andre prioritetslån, og så videre. Et lån med første prioritet har dermed fortrinnsrett og skal dekkes først ved en eventuell innløsning av sikringen, ved for eksempel låntagers mislighold av lånet. Prioritet av lån er særlig viktig i tilfeller der verdien av sikring er lavere enn summen av lånene.
Et lån med høy prioritet gir bedre sikring for lånegiver, og dermed bedre rentevilkår for lånetaker. Et første prioritetslån vil dermed ha gunstigere rentevilkår enn et tredje prioritetslån. Det er først og fremst banker som gir andre prioritetslån. Noen aktører priser andre prioritetslån på samme nivå som et første prioritetslån, spesielt dersom lånets sikring, har høyere verdi enn lånet. For andre aktører vil en lavere prioritet medføre høyere renter eller gebyrer.
Rue Daru

Rue Daru er en gate i 8. arrondissement i Paris. Gaten ble åpnet i 1790 under navnet Rue de la Croix-du-Roule. I 1796 fikk den navnet Rue de Milan etter Napoleons inntog i Milano. I 1815 fikk den tilbake sitt opprinnelige navn, for så å gå sitt nåværende i 1867, ved oppkallelse etter statsmannen og historikeren Pierre Daru.
Cathédrale Saint-Alexandre-Nevsky de Paris, som er russisk-ordtodoks og ble innviet i 1861, ligger til gaten. Den er selve hjertet i det som uformelt kalles «quartier russe» i Paris, hvor mange flyktede russere bosatte seg årene etter den russiske revolusjon i 1917.
Kulteranisme

Kulteranismen er en stilretning innen spansk lyrikk som oppsto i barokken. Den kaltes også gongorismen etter Luis de Góngora y Argote, som regnes som skaperen av denne stilretningen med sitt verk Soledades (1613). Stilen ble sterkt kritisert av tilhengerne til Francisco de Quevedo, som med sin konseptisme på mange måter kan regnes som motpol i samtidig lyrikk. Ett av kjennetegnene ved kulteranismen er en omfattende bruk av metaforer, som kan minne om den en finner i klassisk gresk litteratur, men også om bruken av kjenninger i norrøn skaldediktning. Det snirklete språket avviker imidlertid sterkt fra det som kjennetegner sagastil.
Ordet kulteranisme ( på spansk culteranismo) er en sammensmeltning av  culto ("kultivert") og luteranismo ("Lutheranisme"). Betegnelsen, som  først ble brukt av motstanderne, henspiller både på at språket var ”kultivert” i betydningen oppkonstruert og at den oppfattes som et slags litterært kjetteri i forhold  til motstykket: konseptismen ( på spansk conceptismo). Sistnevnte dyrket en humoristisk stil med et enkelt språk fullt av ordspill, mens det av og til virket som om det i kulteranismens tilfelle var om å gjøre å benytte flest mulig ord,  et ornamentalt, prangende vokabular, og et budskap som druknet i et hav av metaforer, hentydninger til klassisk mytologi og en kompleks syntaks, sterkt påvirket av latin og med tallrike inverterte ordstillinger. 
Francisco de Quevedo, opphavsmannen til konseptismen, og Luis de Góngora hadde en feide gående som ikke bare dreide seg om litterære stilretninger, men som også grep inn i deres privatliv.

Kulteranister

Foruten Góngora, kan en blant annet regne disse kastiljanske diktere og forfattere til kulteranismens tilhengere og utøvere: 
Bernardo de Balbuena, Luis Carrillo y Sotomayor, Conde de Villamediana, Sor Juana Inés de la Cruz, Gabriel Bocángel,  Pedro Soto de Rojas, Anastasio Pantaleón de Ribera og Miguel Colodrero de Villalobos. I Aragón fantes det også forfattere som må regnes med, som Juan de Moncayo og Hortensio Félix Paravicino. 
Både England, Italia og Frankrike hadde tilsvarende litterære strømninger i barokken uten at det er fastlagt hvorvidt disse var under direkte innflytelse av de spanske kulteranister.

Påvirkning på nyere litteratur

I 1927 – i forbindelse med 300-årsdagen for hans død – fikk Góngora en voldsom oppmerksomhet. En lang rekke spanske diktere og forfattere sto fram med en sterk hyllest til ham, og til dels også til hans etterfølgere. Det ble dannet en egen litterær gruppe som kalte seg Generación de 27. Medlemmene mente å se Góngora som en forløper for den franske symbolismen, og tok opp elementer av kulteranismen, fornyet og moderniserte den.
Også hos latinamerikanske forfattere som Pablo Neruda og Jorge Luis Borges merker man påvirkning fra Góngora.
Spill-o-rama

Spill-o-rama er et brettspillarrangement holdt i Stavanger rundt august-september hvert år. Arrangementet ble første gang avholdt i 2004 på Clarion Hotel Stavanger. Etter de to første årene flyttet arrangementet over til Thon Hotel Maritim. Spill-o-rama er organisert som en forening hvis ene formål er å arrangere Spill-o-rama. Spill-o-rama er en medlemsforening i Hyperion.
Fleskepølse

Fleskepølse er en tradisjonell norsk matrett som benyttes til brødpålegg. Den inneholder svinekjøtt, flesk, salt, løk, nellik og pepper og konsistensen er myk. Fleskepølsen er innpakket i en plasthylse og har gjerne en fettrand ut mot plasten, litt avhengig av produsent. En smaksvariant er røkt fleskepølse.
Austdalsbreen

Turisme

Austdalsbreen kalver i Austdalsvatnet og det tilbys guidede turer som kombinerer kajakkpadling på vannet med brevandring på breen.
Saigaantilope

Beskrivelse

Saigaantiloper har sandfarget (mattgul) pels, som om vinteren blir hvit og omkring 70 prosent tykkere. Buksiden er lys. Hannen er noe større enn hunnen. Hannene bær spisse, tilnærmet lyreformede vertikale horn, som vokser tilnærmet rett opp og har karakteristiske ringer. Horna er svak gjennomskinnelige. Hunnene bærer ikke horn.
Saigaantilopen er ikke ei egentlig antilope, men snarere en mellomform mellom antiloper og ville sauearter. Arten skiller seg fra alle andre antiloper gjennom en svært karakteristisk snabellignende nese, som minner om nesen til sjøelefanter og tapirer. Nesens utforming er trolig en klimatilpasning (adapsjon), som hjelper dyrene med å kjøle ned og filtrere luften om sommeren, og varme den opp om vinteren. Ser man bort fra hodet og den karakteristiske nesen arten har, så ligner saigaantilopen mest på de ville saueartene.
Voksne individer veier normalt omkring 21–51 kg og måler typisk cirka 57–79 cm i skulderhøyde, mens kroppslengden utgjør cirka 108–146 cm. Halen måler cirka 6–13 cm. Hannens horn, som har en base på cirka 25–33 mm, varierer i lengde mellom underartene og har normalt 12–20 distinkte ringer. Hos S. t. tatarica måler hornene omkring 28–38 cm, men hos S. t. mongolica blir de sjelden lenger enn cirka 22 cm.

Atferd

Saigaantiloper er sosiale, ikke-territoriale nomadiske planteetere som trekker i store flokker over enorme avstander, mellom sommer- (i nord) og vinterbeitene (i sør).
Brunsttiden starter sent i november. Da samler bukkene søyene i harem, som består av omkring 30 hunner som bukken forsvarer intensivt. Under brunsten sveller hannens neseparti opp og hårtufsene under øynene dekkes av et klissete sekret. I brunsten eter hannene lite og sloss mye, ofte med døden som utfall. Dødsraten hos hannene er faktisk hele 90 prosent under brunsten, men dødsfall skyldes som oftest utmattelse. Bukkene som overlever brunsten begynner å trekke nordover igjen i slutten av april, samtidig som hunnene føder. Som oftest to kalver, som til å begynne med skjules i det høye gresset. Alle hunnene i flokken føder som regel i løpet av ei uke. Når kalvene er noen dager gamle brytes flokken opp i mindre flokker og begynner trekket nordover mot sommerbeitene.
Maten består av ulike gressorter, urter og buskvekster.
Verdensutstillinga i Barcelona 1929

Verdensutstillinga i Barcelona 1929 ble arrangert fra 19. mai 1929 til 15. januar 1930 i Barcelona (Catalonia) . Utstillingsområdet hadde et areal på 118 hektar, og befant seg ved Montjuïc. Utstillinga kosta totalt 25 083 921 dollar.
Fra Europa deltok land som Belgia, Danmark, Frankrike, Italia, Norge, Romania, Sveits, Tyskland og Ungarn. Det deltok også private utstillere fra Japan og USA.
Barcelona var vertskap for verdensutstillinga også i 1888, og hadde gode minner fra denne. Også utstillinga i 1929 førte til modernisering av en del av byen, denne gangen området rundt Montjuïc, med Plaça d'Espanya.
Ideen til verdensutstillinga i 1929 ble født i 1905, og ble promotert av arkitekten Josep Puig i Cadafalch.
Forretningsministerium

Forretningsministerium brukes som betegnelse på den funksjon en regjering utøver i perioden fra den har søkt avskjed til ny regjering er utnevnt. Denne perioden kan vedvare fra noen dager til flere måneder, alt etter forholdene.
Det vanlige er at forretningsministeriet (den avgående regjering) ikke gjennomfører handlinger eller fatter vedtak som er omstridt politisk, men kun tar seg av de løpende forretninger.